钦定古今图书集成/明伦汇编/官常典/第737卷 > 茅大芳〈子顺童 道寿 文生 孙添生 归生〉
## 钦定古今图书集成/明伦汇编/官常典/第737卷 > 茅大芳〈子顺童 道寿 文生 孙添生 归生〉

按《明外史》本传：“大芳，名誧，以字行，泰兴人。博学能诗
文。洪武中，为淮南学官。太祖召对，悦之，擢秦府右长
史。制词以董仲舒为言，大芳益奋激，辅导尽职。建文
元年，迁副都御史。燕师起，遗诗淮南守将梅殷，辞意
激烈，闻者壮之。后坐奸党被收，不屈死。子顺、童道寿
并论死，二孙死狱中。正德末，祀于县。郡人侍郎储巏”
辑其遗文，名《希董集》。以芳尝名其堂，而孝孺记之。福
王时，赠大芳太子太保、左都御史，谥忠愍。

按：《逊国、正气》纪大芳，同日受刑者，又有子文生二，孙
添生、“归生。”